પરંતુ જયદેવે નિર્ણય કર્યો કે તેઓ કઈ દિશામાં ભાગ્યા તે પણ ખબર નથી તેથી જે એક આરોપી જુદો પડી ગયો છે અને દિશા નકકી છે તો તેનો જ પીછો ચાલુ રાખીએ જો કે આગલા દિવસનો થાક અને આખી રાતની રઝળપાટને કારણે જયદેવને પણ નિંદર આવતી તો હતી પરંતુ આવો ‘મોકો’ ફરી ને મળવાનો ન હતો તેથી આ લાંબી દોડ દોડવાનું નકકી કરી રેલવે સ્ટેશન આવ્યા રેલવેના કર્મચારીઓથી જાણવા મળ્યું કે એક વ્યકિત પાટા ઓળંગી ને સામેના ખેતરોમાં મોલાતમાં આડેધડ દોડતો ગયો છે.